Michelisz három kör után kiállt a kínai WTCR-futamon | 24.hu
michelisz norbertwtcrwtcr 2018túraautó világkupa
újságíró. 2018. 10. 06. 11:46
Michelisz Norbert motorcsere miatt az utolsó helyről várhatta a túraautó-világkupa, a WTCR vuhani versenyének első futamát.
A Hyundai magyar pilótája a boxban kezdte a futamot, majd később is kiment a pályára, de mindössze három kört tett meg.
Michelisz honlapja azt írja, a versenyző az első futamot az új motor bejáratására használta.
A futamot a francia Jean-Paul Vernay (Audi) nyerte a spanyol Pepe Oriola (CUPRA) és a brit Gordon Shedden (Audi) előtt. A magyarok közül az egyaránt a Zengő Motorsport színeiben induló Szabó Zsolt a 20., Nagy Norbert a 21. helyen zárt.
Magyar idő szerint vasárnap hajnalban jön a második időmérő, majd 9.45-kor és 11.05-kor rendezik a futamokat, mindkettőt élőben közvetíti az M4 Sport, illetve az Eurosport 1 is.
Címkék: michelisz norbertwtcrwtcr 2018túraautó világkupaszabó zsolt dávidnagy norbert